**Образец №9**

**Проект!**

**ДОГОВОР**

**№……………….. г.**

**ВЪЗЛОЖИТЕЛ**: Община Долна Митрополия

**ИЗПЪЛНИТЕЛ**: …………………………..

**ОБЕКТ: „Изготвяне на инвестиционни проекти за НУЖДИТЕ НА община Долна Митрополия“**

Днес, …………. г., в гр. Долна Митрополия, между:

1. **ОБЩИНА ДОЛНА МИТРОПОЛИЯ** със седалище и адрес на управление: град Долна Митрополия, EИK: 000413725, ИН по ЗДДС BG000413725, представлявана от Поля Василева Цоновска - Кмет на Община Долна Митрополия и Анета Петрова Боева – Главен счетоводител, наричани за краткост ВЪЗЛОЖИТЕЛ, от една страна,

И

1. **.............................**със седалище и адрес на управление: ............................. , ЕИК/БУЛСТАТ: .........................., представлявано от ...................................................., наричано за краткост ИЗПЪЛНИТЕЛ

На основание чл. 101е от ЗОП и Утвърден протокол от ..............2015 г. на Кмета на община Долна Митрополия се сключи настоящият договор за следното:

**I. ПРЕДМЕТ НА ДОГОВОРА**

Чл.1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с предмет: **„Изготвяне на инвестиционен проект за обект: „Рехабилитация на общинска пътна мрежа на PVN 1041, /ІІІ-118, Комарево - Долна Митрополия/ - Подем – Рибен - ДЗС „1 май” от км.0+750 до км. 3+300, PVN 2046, /ІІІ-118, Подем-Долна Митрополия/-Биволаре от км. 0+000 до км.1+800, PVN 3044, /ІІІ-118, Подем – Долна Митрополия/-Божурица - /PVN 1042/ от км.0+000 до км. 2+100.“**

 **(2)** В рамките на настоящият договор за обществена поръчка следва да бъдат извършени услуги, свързани с проектиране на обектите по смисъла на ЗУТ в обем и обхват съгласно изискванията на приложимата нормативна уредба в Република България .

**ІІ. ЦЕНА ЗА ИЗПЪЛНЕНИЕ НА ДОГОВОРА**

# Чл. 2. (1) Цената за изпълнение на Договора, дължима от ВЪЗЛОЖИТЕЛЯ на ИЗПЪЛНИТЕЛЯ е в размер на ………………………… (.............................................) лв. съгласно Ценовото предложение на ИЗПЪЛНИТЕЛЯ– Приложение № 3.

**(2)** Цената за изпълнение на Договора представлява цялостното и окончателно възнаграждение на **ИЗПЪЛНИТЕЛЯ** за услугите по този Договор. То включва цената на финансовия риск, всички разноски за заплащане на труда на лицата, включени в Екипа на **ИЗПЪЛНИТЕЛЯ**, за поддръжка на застраховката на професионалната отговорност съгласно чл. 171, ал.1 от ЗУТ за дейността му на ИЗПЪЛНИТЕЛ и др. присъщи разходи, извършвани при изпълнение на услугите по този Договор. Възложителят не дължи каквото и да е плащане при никакви условия във връзка с тези разходи извън цената по ал. 1.

**ІІІ. НАЧИН НА ПЛАЩАНЕ**

**Чл. 3. (1)** Плащанията по настоящия договор се извършват по банков път с платежно нареждане по сметка на Изпълнителя.

 **(2)** Плащането по настоящия договор се осъществява по следната схема - авансово плащане и окончателно плащане;

**(3)** Авансовото плащане към Изпълнителя в размер на 20 % (двадесет) от стойността на договора за обществена поръчка се извършва в 5– дневен срок след представяне на оригинална фактура.

 **(4)** Окончателното плащане се извършва в срок до 30 (тридесет) календарни дни след одобрение на проектното придложение по Програмата за трансгранично сътрудничество Interreg V-A Румъния-България и сключване на ДБФП, както и представяне на оригинална фактура. Сумата на аванса се удържа от окончателното плащане.

 **(5)** Всички суми **ВЪЗЛОЖИТЕЛЯТ** превежда по банков път по сметка на **ИЗПЪЛНИТЕЛЯ**.

Банка: ......................

IBAN: ..........................

BIC: ............................

 **(6) ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на **ИЗПЪЛНИТЕЛЯ.**

**(7)** При прекратяване действието на Договора не по вина на **ИЗПЪЛНИТЕЛЯ**, същият има право да получи частта от Цената за изпълнение на Договора, съответстваща на извършените проектански услуги до момента на прекратяване.

(8) Когато ИЗПЪЛНИТЕЛЯТ е сключил договор/договори за подизпълнение, Възложителят извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/ подизпълнителите за изпълнените от тях работи, които са приети от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

 **ІV. СРОКОВЕ ЗА ИЗПЪЛНЕНИЕ НА ДЕЙНОСТИТЕ ПО ДОГОВОРА**

 **Чл. 4.(1)**Срокът на изпълнение на настоящата обществена поръчка е ........... (........................................) календарни дни, съгласно Техническото предложение на ИЗПЪЛНИТЕЛЯ – Приложение № 2.

**(2.)** Срокът на договора започва да тече от датата, следваща подписването на настоящия договор.

 **(3)** Срокът по ал. 1 се удължава с времето, през което изпълнението е било невъзможно поради непредвидени обстоятелства за наличието, на които другата страна е била надлежно уведомена и е приела съществуването им, на база на представените документи/доказателства.

**(4)** Конкретната причина и времето, с което се удължава срокът по ал. 1, се определят в констативен протокол, съставен и подписан от упълномощени представители на двете страни.

**(5)** При никакви обстоятелства промяната, включително удължаването на сроковете за изпълнение на поръчката не е основание за искане и получаване на каквото и да е друго допълнително плащане извън цената по чл. 2.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5. (1) Възложителят има право:**

5.1 да оказва текущ контрол и да дава задължителни указания на ИЗПЪЛНИТЕЛЯ при изпълнение на договора;

5.2. да иска от Изпълнителя да изпълни възложената услуга в срок, без отклонение от уговореното и без недостатъци;

5.3. да изисква от ИЗПЪЛНИТЕЛЯ отчети за извършените дейности, задачи и др., при изпълнение на договора.

(2) ВЪЗЛОЖИТЕЛЯТ придобива право на собственост върху всички резултати от изпълнението на договора (технически и др.документи, свързани с него), както и върху придобитите активи, ако има такива.

(3) ВЪЗЛОЖИТЕЛЯТ придобива правата на интелектуална собственост върху изработените при изпълнение на договора произведения. Всички претенции на трети лица върху авторството и оригиналността на произведението са за сметка на ИЗПЪЛНИТЕЛЯ, без да се засяга имуществената сфера на ВЪЗЛОЖИТЕЛЯ.

**Чл. 6. Възложителят се задължава**:

6.1. да приеме изпълнението от ИЗПЪЛНИТЕЛЯ по реда и при условията на настоящия договор и условията на обществената поръчка;

6.2. да оказва необходимото съдействие на ИЗПЪЛНИТЕЛЯ при изпълнение на услугата по договора;

6.3. да заплати уговореното възнаграждение по реда и при условията на настоящия договор;

6.4. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна, и изрично писмено упомената от ИЗПЪЛНИТЕЛЯ като такава;

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7. Изпълнителят има право:**

**7.1.** да получи уговореното възнаграждение, при условията, определени в настоящия договор;

**7.2.** да получава от Възложителя съдействие и информация при извършване на дейностите, предмет на този договор;

**7.3.** да получи от Възложителя документите, необходими за изпълнението на договора, които не са общодостъпни, след подписването на протокол, удостоверяващ тяхното предаване;

**7.4.** да иска от Възложителя приемането на работата при условията и в сроковете по този договор;

**Чл. 8. (1)Изпълнителятсе задължава:**

**8.1.**да извърши в договорения срок услугите, предмет на Договора, в съответствие с изискванията на ВЪЗЛОЖИТЕЛЯ, условията на този Договор и при спазване на Законовите разпоредби.

**8.2.** да извърши възложените работи, предмет на настоящия договор с грижата на добър търговец, качествено и в съответствие с действащото българско законодателство, техническите задания и офертата, при условията и сроковете на този договор;

**8. 3.** да поддържа валидна застраховка по чл. 171, ал.1 от ЗУТ за професионалната си отговорност за вреди, причинени на ВЪЗЛОЖИТЕЛЯ, или на други участници в строителството, или на трети лица вследствие на неправомерни действия или бездействия при или по повод изпълнение на задълженията си по този Договор до изтичане на срока за изпълнение на договора.

**8.4.** да изготви и предостави на ВЪЗЛОЖИТЕЛЯ изготвените технически проекти в 3 /три/ броя комплекта – оригинал, на хартиен носител и 1 (един) брой на магнитен носител, комплектовани в отделна папка за всяка част с приемо-предавателен протокол, като ВЪЗЛОЖИТЕЛЯТ има право да ги прегледа и да ги приеме без възражения или да ги върне за преработка. Във втория случай тези обстоятелства се отразяват в констативен протокол между страните, в който се вписва и срока за отстраняване на недостатъците в техническата документация. След поправките приемането се осъществява по същия начин.

**8.5.** Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да представи оригинален екземпляр на ВЪЗЛОЖИТЕЛЯ в 3 – дневен срок.

**VІІ. ЕКИП НА ИЗПЪЛНИТЕЛЯ**

**Чл.9. (1)** За изпълнение на задълженията си по този Договор **ИЗПЪЛНИТЕЛЯТ**е длъжен да поддържа екип от специалисти със съответната квалификация и правоспособност, посочени в Офертата на **ИЗПЪЛНИТЕЛЯ**.

**(2)**Съставът на екипа от специалисти е както следва:

1. .............................

2. .............................

 [посочва се съгласно Офертата на **ИЗПЪЛНИТЕЛЯ**]

**Чл.10.(1)** Замяната на член от екипа е допустима след предварителното писмено съгласие на **ВЪЗЛОЖИТЕЛЯ**, при наличие на непредвидени обстоятелства (прекратяване на трудовото правоотношение, болест и др.), настъпили след подаване на Офертата на **ИЗПЪЛНИТЕЛЯ**, които възпрепятстват съответните лица да изпълняват пълноценно задълженията си, и само ако образованието и уменията на новите членове са еквивалентни или по-добри от тези в документацията за участие в процедурата.

**(2)**Всички разходи, възникнали поради замяна на член на екипа на **ИЗПЪЛНИТЕЛЯ**, са за сметка на **ИЗПЪЛНИТЕЛЯ**.

**(3)** В случаите по ал. 1, Изпълнителят уведомява писмено Възложителя като мотивира предложенията си за смяна на експерт и прилага доказателства за наличието на някое от основанията по ал. 1.

**(4)** С уведомлението по ал. 3, Изпълнителят предлага лице, което да замени досегашния експерт, като посочи квалификацията и професионалния му опит и приложи доказателства за това.

 **(5)** Възложителят може да приеме замяната или може мотивирано да отхвърли предложението за замяна.

**(7)** При отказ от страна на Възложителя да приема предложения експерт, Изпълнителят предлага друг с ново уведомление, което съдържа информацията предвидено в ал. 4.

**VІІІ. НЕУСТОЙКИ И ОБЕЗЩЕТЕНИЯ**

**Чл. 11.** (1) Ако Изпълнителят не изпълни възложената услуга или част от нея в срока, съгласно договора, същият дължи на Възложителя неустойка в размер на 0,2% (нула цяло и две десети процента) от цената по договора за всеки просрочен ден, но не повече от 10% (десет процента) от цената на договора.

 (2) За неизпълнението на задълженията си, описани в чл.9 от договора, Изпълнителят дължи неустойка в размер на 10 % (десет процента) от цената по договора.

 (3) Прилагането на горните санкции не отменят правото на Възложителя да предяви иск за понесени загуби и пропуснати ползи, причинени от страна на Изпълнителя.

 (4) В случаите, в които Българската банка за развитие не финансира определени мерки и дейности, предложени в обследванията и техническия паспорт на сградата и същите по независещи от Възложителя причини са реално изпълнени по време на строителството /ІІ – ри етап от изпълнение на програмата/ Изпълнителят дължи неустойка на Възложителя в пълния размер на извършените СМР /вследствие на предписани мерки в техническия паспорт/ като договорът се счита за изпълнително основание по чл. 417 от ГПК.

**Чл. 12.** (1) При прекратяване на договора по вина на ИЗПЪЛНИТЕЛЯ и по независещи от ВЪЗЛОЖИТЕЛЯ причини, ИЗПЪЛНИТЕЛЯТ заплаща на ВЪЗЛОЖИТЕЛЯ неустойка в размер на 50 /петдесет/ % от стойността на възложените, но неизпълнени дейности

(2). При прекратяване на договора по вина на Възложителя, последният дължи на Изпълнителя заплащане на стойността на извършените до датата на прекратяването дейности въз основа на двустранно съставен и подписан констативен протокол.

**Чл. 13.** Санкциите, предвидени в този раздел не отменят правото на изправната страна по договора да търси обезщетение от виновната страна за понесени загуби и пропуснати ползи във връзка с неизпълнение на условия и/или разпоредби на този договор, надвишаващи размера на неустойката или лихвата.

**ІХ. НЕПРЕОДОЛИМА СИЛА**

**Чл. 14.** (1) Страните не отговарят за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

(2) Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по договора.

(3) По смисъла на този договор непреодолима сила са обстоятелства от извънреден характер, които Възложителят и/или Изпълнителят при полагане на дължимата грижа не е могъл или не е бил длъжен да предвиди или предотврати.

(4) Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то тя е могла да бъде преодоляна.

(5) Страната, изпълнението на чието задължение е възпрепятствано от непреодолима сила, е длъжна в тридневен срок писмено да уведоми другата страна за настъпването й, съответно – за преустановяване въздействието на непреодолимата сила.

**Х. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 15.** Страните не могат да променят или допълват договора, освен в предвидените в чл. 43 от Закона за обществените поръчки случаи.

**Чл. 16.** Всякакви промени в Договора, включително на приложенията към него, се правят в писмена форма посредством сключване на допълнително споразумение (анекс).

**Чл. 17 (1)** Настоящият договор се прекратява:

1. с изпълнение на договора и след изтичане на установения срок;

3. при настъпване на обективна невъзможност за изпълнение на предмета на договора.

(2) Настоящият договор може да бъде прекратен преди изтичане на неговия срок по взаимно писмено съгласие на страните

**(3)** Когато след започване изпълнението на дейностите по настоящия договор, са настъпили съществени промени във финансирането на тези дейности, извън правомощията на ВЪЗЛОЖИТЕЛЯ, договора може да се прекрати със 7-дневно писмено предизвестие до ИЗПЪЛНИТЕЛЯ, изпратено веднага след настъпване на обстоятелствата.

**ХІ. ОБЩИ РАЗПОРЕДБИ**

**Чл. 18.** Всички спорове, възникнали във връзка с този договор или неговото изпълнение, се решават по споразумение, а при невъзможност за постигане на такова – по съответния, предвиден от страните или закона ред.

**Чл. 19.** За всичко неупоменато в този договор, се прилагат разпоредбите на ЗОП, Закона за задълженията и договорите /ЗЗД/, ТЗ и тези на действащото гражданско законодателство, приложими за съответния случай.

Неразделна част от този договор са:

**Приложение № 1** – Техническа спецификация на Възложителя;

**Приложение № 2 -** Техническо предложение на Изпълнителя;

**Приложение № 3** - Ценовото предложение на Изпълнителя;

**Чл. 20.** В случай на противоречие между каквито и да било уговорки между страните и влезли в сила нормативни актове, приложими към предмета на договора, тези уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от договора не води до нищожност на друга клауза или на договора като цяло.

Настоящият договор се сключи в четири еднообразни екземпляра, от които три за **ВЪЗЛОЖИТЕЛЯ и един за ИЗПЪЛНИТЕЛЯ**, всеки със силата на оригинал.

**ЗА ВЪЗЛОЖИТЕЛ: ИЗПЪЛНИТЕЛ:**

**ПОЛЯ ЦОНОВСКА**

Кмет на община Долна Митрополия

**АНЕТА БОЕВА**

Гл. счетоводител

**ВЕСЕЛКА ИВАНОВА**

Юрисконсулт